Viborger Samler, 1848-11-09
Mødet i Tirsdags aabnedes med Meddelelse af Formanden om, at han havde overrakt Hs. Maj. Kongen Forsamlingens Adresse og skulde bringe denne Kongens Hilsen. Endvidere meddeeltes, at det Udvalg, der var udmeldt af Afdelingerne, for at foretage Sagen om Diæter, og Reiseomkostninger, bestaaer af: Aagaard (Maribo), Bang, With, M. Drewsen og Høier. Clausen anmeldte, at han havde modtaget et Andragende angaaende Slesvig fra over 4000 Borgere i Kjøbenhavn og forlangte paa disses Vegne at forelæse det. Det besluttedes imidlertid (9544), at det først skulde udlægges til Læsning, og derpaa næste Dag afstemmes, om det skulde oplæses. - Mødets Hovedgjenstand var Kriegers Forslag, at Spørgsmaalet, om Grundloven strax skulde foretages til Forhandling eller udsættes, maatte henvises til Behandling af Afdelingerne og gjennem disse til et Udvalg. Han motiverede det med en Undersøgelse af, om Forsamlingen retlig og politisk kunde forhandle Grundloven nu, og om den burde ville det. Paa Regjeringens Vegne viste Minister Lehmann, at der hverken retlig eller politisk var noget til Hinder for Grundlovens Forhandling, idet han forsit eget Vedkommende tilraadede at foretage den. Denne Erklæring overraskede baade paa venstre og høire Side af Forsamlingen, hvor man tydelig havde forberedt sig paa at opponere, i den Tro, at Regjeringen vilde understøtte Forslaget. En Afviisningspaastand, der fremsattes af B. Christensen, forkastedes med 77 Stemmer mod 67, og derpaa fulgte en ret levende Discussion, i fire fulde Timer om Forslagets Jndhold, hvis Resultat var, at det ved Navneopraab med 100 imod 47 St. besluttedes, at det ikke skulde henvises til Afdelingerne, og at altsaa Grundloven strax skal foretages. (Fædrel.)J Mandags Aftes afholdtes en talrig besøgt Forsamling i Casinos store Sal, hvortil der var indbudt af nogle unge efter Frong. 23de Septbr. d. A. udskrivningspligtige Mænd. Forhandlingsgjenstanden var et Udkast til et Andragende til Rigsforsamlingen, der gaaer ud paa: at ingen Udskrivning efter Anordningen af 23de September d. A. finder Sted, forinden Anordningens Jndhold er drøftet under Behandlingen af det Lovudkast, der skal forelægges Rigsdagen og Jndførelse af almindelig Værnepligt, eller i alt Fald, hvis virkelig Nødvendighed for Fædrelandet skulde kræve en foreløbig Udskrivning, at hiin Anordning ikke af Rigsdagen sanctioneres, uden med saadanne Modificationer, at Byrden bliver ligge for de hidtil Jkke=Værnepligtige og for de efter den tidligere Lovgivning Værnepligtige, og at midlertidig Fritagelse bliver mulig for de Tjenestepligtige, hvis egne personlige, under andre Forudsætninger ordnede, Forhold, vilde gjøre den uopsættelige Tjeneste utaalelig eller ødelæggende for dem." Discussionen var ret livlig. Andragendets Tendents og Jndhold blev heldig bestridt af Borgerrepræsentant, Brygger Jacobsen, der med Sagkundskab, Klarhed og Varme forklarede og forsvarede det anfægtede Lovbud, i hvis Udarbeidelse han som Medlem af en Commission havde havt Deel. Jndbydernes Ordfører, Hr. Knudsen, Directeur Sager og Statsraad Salicath søgte at forsvare Andragendet, som det forelaae. Nogle Talere bragte Almeenvæbningsspørgsmaalet paa Bane, dette gjorde naturligviis Lykke, men kom ikke Sagen synderlig ved. Det Glædelige ved Forhandlingen var, at uagtet den var udgaaet fra den reent personlige Jnteresses og Velværes, altsaa oprigtigt talt, fra Egennyttens Standpunct, og uagtet den utvivlsom var understøttet og tillavet af dem, der søge enhver Leilighed til at modarbeide det nu Bestaaende, saa var dog ikke blot Majoriteten i Forsamlingen tvivlsom, men selv de der understøttede og forsvarede Andragendet maatte mere og meere begrændse sig til Enkeltheder i Anordningen af 23de Septbr., der muligviis ogsaa kunne trænge til Forbedring, og turde kun angribe disse under Anerkjendelse af Anordningens Princip, som rigtigt og retfærdigt. (Fdl.)